Referat

Bestyrelsesmøde - Kliplev Lokalråd
Kliplev Hallen, Onsdag 2. oktober 2019
kl. 19.00 – ca. 21.00.

**Velkomst**

Thorkil bød velkommen. Der var afbud fra Allan pga. sygdom samt Søren og Anders, begge pga. pludseligt opstået arbejde andetsteds.

1. **Møde med Kliplevhallens bestyrelse** om det kommende udviklingsprojekt, især med emnet Rum til Fællesskab.

Vi ønsker en positiv dialog om muligheden for et samarbejde i udviklingsprojektet.

Vi holdt et godt møde med Hallens bestyrelse. Thorkil redegjorde for hvor vi var henne, og bad Hallen om at fortælle om deres tanker og ideer.

Halbestyrelsen er med på tanken om at lave noget fælles om ”Rum for Fællesskab”, som jo er tanken bag udviklingsprojektet. Halbestyrelsen havde således talt om at bygge en løs tilbygning med egen indgang, men dog med fælles udnyttelse fra Hallen og udefra. Det kunne optimalt være en bygning ud mod Skolegade, som kunne bruges både som ”Hallens rum” og ”Rum for borgere” i Kliplev. Det er dog foreløbigt tanker, som der ikke er gjort mere ved. Der er således ikke tegnet noget endnu.

Mia og Anna fra Projekt helhedsplan i Kliplev deltog i mødet. Begge var glade for at høre om de fælles ønsker, som kom frem. Der bliver jo brug for en arkitekt til at udforme ideerne, og her vi Mia og Anna.

Mia og Anna tilbød at komme med et oplæg til næste møde den 23. oktober efter hvad de i aften havde hørt. Alle var interesserede, og hvis vi for alvor kunne bruge det til projekt Kliplev, så ville det være fint, hvis man valgte 3 fra Hallen og 3 fra Lokalrådet til at fortsætte med den konkrete planudarbejdelse.

Mødet med Halbestyrelsen var i det hele taget meget positiv og stemningen var god.

2. **Møde onsdag den 23. oktober med Hallens bestyrelse og Lokalrådet**Vi blev enige om at invitere Kliplev skoles leder Michael P. Sørensen med til mødet. Thorkil sørger for at kontakte Michael og overbringe ham invitationen.

3. **Godkendelse af referat fra 10. sept.**Referatet blev godkendt af bestyrelsen.

1. Fra gruppen om infrastruktur i Kliplev:
2. Lys på cykelstien Kliplev-Bjerndrup
3. Fodgængerovergang Søgårdvej i Kliplev
4. Dialog med DSB v. jernbaneoverskæringer
5. Chikaner i Klostervang

Bestyrelsen havde en god drøftelse af de emner, som infrastrukturgruppen var kommet med. Resultatet af snakken rundt om bordet blev for de 4 emner:

1. Lys på stien: Forslaget blev godkendt. Gruppen kan nu gå videre til kommunen og fremføre ønskerne på vegne af Lokalrådet.
2. Fodgængerovergang: Bestyrelsen besluttede ikke lige nu at igangsætte et projekt om en fodgængerovergang ved Søgårdvej. Årsagen er primært, at der er andre projekter der er mere presserende end det forslag lige nu.
3. Dialog DSB: Da der allerede er indkommet svar fra DSB vedr. en kommende nyetablering af to mere sikre baneoverskæringer i Kliplev, mente bestyrelsen ikke, at der her og nu burde gøres mere. Vi er glade for at have fået svar og nu afventer vi de nye overgange, der nok etableres i 2022 eller senest i 2023.
4. Klostervang: Bestyrelsen var enige i, at et projekt med etablering af chikaner på Klostervang er en god ide. Infrastrukturgruppen har derfor grønt lys til at henvende sig til kommunen på vegne af Lokalrådet om sagen.
5. Ansøgninger til Fonde mv. jfr. projekter vi kender.

Førstehjælpskursus

Madpakkehus

Vedr. førstehjælpskursus:
Vi mangler godt nok penge i lokalrådet, men vi blev enige om at finde dem fra Forsamlingsgårdens donation og egne penge. Eskild giver Jacob besked om vores bidrag til førstehjælpskurserne.

Vedr. madpakkehuset i skoven:
Eskild har søgt SE fonden og han får besked den 13. december. Thorkil giver besked til gruppen om lokalrådets ansøgning.

1. Eventuelt (herunder julelys-udsmykning)

Bestyrelsen mente ikke lige nu, at en ny julebelysning er noget vi i lokalrådet skal tage stilling til nu. Emnet kan evt. tages op næste år.

Der var ikke andet under eventuelt.

\*\*\*\*\*

**Kommende møder**
Vedr. LAR-projektet er der med Arwos aftalt et åbent hus-arrangement torsdag den 10. oktober hos Jørn og Kirsten Enig.
Thorkil har kontakten til Kristian fra Arwos, og der kommer et Facebook opslag og en annonce i Ugeavisen.

Der afholdes nyt møde mellem lokalrådet og halbestyrelsen onsdag den 23. oktober kl. 19.00 i Hallen.

**Næste bestyrelsesmøde**

**Lokalrådets næste bestyrelsesmøde finder sted onsdag den 6. november 2019 kl. 19.00 i Kliplev-Hallen.***Referent: Anders Jessen*